ddrg/super_eurlex huggingface dataset:
Oficiālais Vēstnesis L 027 , 30/01/2004 Lpp. 0001 - 0002



Padomes Regula (EK) Nr. 154/2004 (2004. gada 26. janvāris) par Nolīguma noslēgšanu vēstuļu apmaiņas veidā, ar ko no 2003. gada 1. jūlija līdz 2004. gada 30. jūnijam pagarina spēkā esamības termiņu Protokolam, kurā izklāstītas zvejas iespējas un finanšu iemaksas, kas paredzētas Eiropas Ekonomikas kopienas un Kotdivuāras Republikas Nolīgumā par zveju pie Kotdivuāras krastiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punktu un 300. panta 3. punkta pirmo daļu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā: (1) Saskaņā ar Eiropas Ekonomikas kopienas un Kotdivuāras Republikas Nolīgumu par zveju pie Kotdivuāras krastiem [2] pirms Nolīgumam pievienotā Protokola spēkā esamības termiņa beigām līgumslēdzējām pusēm jāuzsāk sarunas, lai vienotos par Protokola saturu nākamajam periodam un grozījumiem vai papildinājumiem, kādi jāveic pielikumā. (2) Kamēr notiek sarunas par Protokola grozījumiem, pašreizējā, ar Regulu (EK) Nr. 722/2001 [3] apstiprinātā Protokola spēkā esamības termiņu abas puses ir nolēmušas pagarināt par vienu gadu, izmantojot Nolīgumu vēstuļu apmaiņas veidā. (3) Kopienas interesēs ir apstiprināt šo termiņa pagarinājumu. (4) Jāapstiprina zvejas iespēju sadalījums starp dalībvalstīm, IR PIEŅĒMUSI ŠO REGULU. 1. pants Ar šo Kopienas vārdā apstiprina Nolīgumu vēstuļu apmaiņas veidā, ar ko no 2003. gada 1. jūlija līdz 2004. gada 30. jūnijam pagarina spēkā esamības termiņu Protokolam, kurā izklāstītas zvejas iespējas un finanšu iemaksas, kas paredzētas Eiropas Ekonomikas kopienas un Kotdivuāras Republikas Nolīgumā par zveju pie Kotdivuāras krastiem. Nolīguma vēstuļu apmaiņas veidā teksts ir pievienots šai regulai [4]. 2. pants Protokolā paredzētās zvejas iespējas dalībvalstīm sadala šādi: a) bentālo zivju zveja: Spānija: 600 BRT mēnesī (gada vidējais daudzums); b) tunzivju zveja: i) tunzivju seineri: - Francija: 18 kuģi, - Spānija: 21 kuģis; ii) āķu zvejas kuģi pelaģiskai zvejai: - Spānija: 15 kuģi, - Portugāle: 5 kuģi; iii) kuģi tunzivju zvejai ar āķiem: - Francija: 7 kuģi, - Spānija: 5 kuģi. Ja licences pieteikumi no šīm dalībvalstīm neizsmeļ visas protokolā noteiktās zvejas iespējas, Komisija var izskatīt licences pieteikumus no jebkuras citas dalībvalsts. 3. pants Dalībvalstis, kuru kuģi zvejo saskaņa ar Nolīgumu vēstuļu apmaiņas veidā, paziņo Komisijai Komisijas Regulā (EK) Nr. 500/2001 [5] paredzētajā veidā par katru Kotdivuāras zvejas zonā nozvejoto krājuma daudzumu. 4. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 26. janvārī Padomes vārdā — priekšsēdētājs B. Cowen [1] Atzinums sniegts 2003. gada 18. decembrī (Oficiālajā Vēstnesī vēl nav publicēts). [2] OV L 379, 31.12.1990., 3. lpp. [3] OV L 102, 12.4.2001., 1. lpp. [4] OV L 319, 4.12.2003., 19. lpp. [5] OV L 73, 15.3.2001., 8. lpp. --------------------------------------------------
Oficiālais Vēstnesis L 185 , 24/07/2003 Lpp. 0005 - 0005



Komisijas Regula (EK) Nr. 1303/2003 (2003. gada 23. jūlijs), ar ko groza Regulu (EK) Nr. 896/2001, kura paredz sīki izstrādātus noteikumus par to, kā piemērot Padomes Regulu (EEK) Nr. 404/93 attiecībā uz banānu importēšanas režīmu Kopienā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 13. februāra Regulu (EEK) Nr. 404/93 par banānu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2587/2001 [2], un jo īpaši tās 20. pantu, tā kā: (1) Komisijas Regulā (EK) Nr. 896/2001 [3], kurā jaunākie grozījumi izdarīti ar Regulu (EK) Nr. 323/2003 [4], ir paredzēti sīki izstrādāti noteikumi Regulas (EEK) Nr. 404/93 18. panta 1. punktā noteikto importa tarifu kvotu administrēšanai. (2) Saskaņā ar Regulas (EK) Nr. 896/2001 8. panta 1. punktu ikgadējo kvotu pieprasījumi, ko iesniedz netradicionālie tirgus dalībnieki, nedrīkst pārsniegt daudzumu, kas ir lielāks par 12,5 % no kopējā netradicionālajiem tirgus dalībniekiem ik gadu piešķirtā daudzuma. Pieprasījumiem pievieno pierādījumus, ka ir iemaksāts nodrošinājums EUR 150 apmērā par tonnu. (3) Pieredze, kas gūta, piemērojot Kopienas banānu importēšanas režīmu, rāda, ka, no vienas puses, kopējais prasīto piešķīrumu daudzums ievērojami pārsniedz daudzumu, kas pieejams netradicionālajiem tirgus dalībniekiem, un, no otras puses, netradicionālo tirgus dalībnieku skaits pastāvīgi palielinās. Tādēļ katram pieteikumam, ko netradicionālie tirgus dalībnieki iesniedz ikgadēja kvotu piešķīruma saņemšanai, piemēro lielu procentuālo samazinājumu. Ņemot vērā minēto, 12,5 % maksimālais procentuālais īpatsvars ir jāsamazina. Īstenojot šo samazinājumu, ņem vērā dažādos procentuālā īpatsvara samazinājumus kvotām A, B un C, kā arī ikgadējo piešķīrumu netradicionāliem tirgus dalībniekiem turpmāko attīstību. (4) Atbilstīgi jāgroza Regula (EK) Nr. 896/2001. (5) Šajā regulā paredzētie pasākumi ir saskaņā ar Banānu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 896/2001 8. panta 1. punkta otrās daļas a) apakšpunktā procentuālo īpatsvaru "12,5" aizstāj ar "5". 2. pants Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 23. jūlijā Komisijas vārdā — Komisijas loceklis Franz Fischler [1] OV L 47, 25.2.1993., 1. lpp. [2] OV L 345, 29.12.2001., 13. lpp. [3] OV L 126, 8.5.2001., 6. lpp. [4] OV L 47, 21.2.2003., 12. lpp. --------------------------------------------------
Oficiālais Vēstnesis L 062 , 06/03/2003 Lpp. 0024 - 0025



Komisijas Regula (EK) Nr. 414/2003 (2003. gada 5. marts), ar kuru piecpadsmito reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 27. maija Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu [1], kurā jaunākie grozījumi izdarīti ar Komisijas Regulu (EK) Nr. 370/2003 [2], un jo īpaši tās 7. panta 1. punkta pirmo ievilkumu, tā kā: (1) Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana. (2) Sankciju komiteja 2003. gada 4. martā nolēma grozīt to personu, grupu un organizāciju sarakstu, kam piemēro līdzekļu un saimniecisko resursu iesaldēšanu, tādēļ attiecīgi jāgroza I pielikums. (3) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties, IR PIEŅĒMUSI ŠO REGULU. 1. pants Ar šo Regulas (EK) Nr. 881/2002 I pielikumu groza saskaņā ar šīs regulas pielikumu. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 5. martā Komisijas vārdā — Komisijas loceklis Christopher Patten [1] OV L 139, 29.5.2002., 9. lpp. [2] OV L 53, 28.2.2003., 33. lpp. -------------------------------------------------- PIELIKUMS Regulas (EK) Nr. 881/2002 I pielikumu groza šādi: Pozīciju "Juridiskas personas, grupas un organizācijas" papildina ar šādu ierakstu: - Islamic International Brigade (arī the Islamic Peacekeeping Brigade, the Islamic Peacekeeping Army, the International Brigade, Islamic Peacekeeping Battalion, International Battalion, Islamic Peacekeeping International Brigade), - Special Purpose Islamic Regiment (arī the Islamic Special Purpose Regiment, the al-Jihad-Fisi-Sabililah Special Islamic Regiment), - Riyadus-Salikhin Reconnaissance and Sabotage Battalion of Chechen Martyrs (arī Riyadus-Salikhin Reconnaissance and Sabotage Battalion, Riyadh-as-Saliheen, the Sabotage and Military Surveillance Group of the Riyadh al-Salihin Martyrs, Firqat al-Takhrib wa al-Istitla al-Askariyah li Shuhada Riyadh al-Salihin). --------------------------------------------------
Oficiālais Vēstnesis L 227 , 23/08/2002 Lpp. 0016 - 0016



Komisijas Regula (EK) Nr. 1501/2002 (2002. gada 22. augusts), ar ko groza Regulu (EK) Nr. 2848/98 attiecībā uz sīki izstrādātiem noteikumiem kvotu atpirkšanas programmas piemērošanai jēltabakas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 546/2000 [2], un jo īpaši tās 14.a pantu, tā kā: (1) 35. panta 2. punkts Komisijas 1998. gada 22. decembra Regulā (EK) Nr. 2848/98, ar ko nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē [3], kurā jaunākie grozījumi izdarīti ar Regulu (EK) Nr. 1005/2002 [4], saskaņā ar kvotu atpirkšanas procedūru paredz laikposmu no 1. septembrim līdz 31. decembrim, kurā dalībvalsts informē par ražotāju nodomiem pārdot savas kvotas, lai citi ražotāji šīs kvotas varētu iegādāties, kamēr tās nav atpirktas pavisam. (2) Pieredze liecina, ka šis četru mēnešu laikposms ir pārāk garš un būtu saīsināms uz pusi, tādējādi paātrinot atpirkšanas procedūru un padarot to pievilcīgāku ražotājiem, jo līdz ar to saīsinās arī laikposms, kurā nav zināms pārdošanas procedūras iznākums. (3) Tā kā grozāmais laikposms sākas 1. septembrī, šai regulai jāstājas spēkā nekavējoties. (4) Šajā regulā paredzētie pasākumi saskan ar Tabakas pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 2848/98 35. pantu groza šādi: a) atsauci uz "1. septembri" 35. panta 1. un 2. punktā aizstāj ar atsauci uz "1. novembri"; b) 35. panta 3. punktu aizstāj ar šo: "3. Kad ir beidzies 2. punkta pirmajā daļā paredzētais divu mēnešu laikposms, visas kvotas, kuras ražotāji nav nopirkuši, atpērk pavisam." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 22. augustā Komisijas vārdā — Komisijas loceklis Franz Fischler [1] OV L 215, 30.7.1992., 70. lpp. [2] OV L 84, 28.3.2002., 4. lpp. [3] OV L 358, 31.12.1998., 17. lpp. [4] OV L 153, 13.6.2002., 3. lpp. --------------------------------------------------
Oficiālais Vēstnesis L 173 , 03/07/2002 Lpp. 0004 - 0004



Komisijas Regula (EK) Nr. 1186/2002 (2002. gada 2. jūlijs), ar kuru groza Regulu (EK) Nr. 94/2002, ar ko paredz sīki izstrādātus noteikumus par to, kā piemērot Padomes Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2000. gada 19. decembra Regulu (EK) Nr. 2826/2000 par informācijas un veicināšanas pasākumiem attiecībā uz lauksaimniecības produktiem iekšējā tirgū [1], un jo īpaši tās 12. pantu, tā kā: (1) Komisijas Regulā (EK) Nr. 94/2002 [2], kurā jaunākie grozījumi izdarīti ar Regulu (EK) Nr. 434/2002 [3], ir paredzēti sīki izstrādāti noteikumi par to, kā piemērot Regulu (EK) Nr. 2826/2000. (2) Regulas (EK) Nr. 94/2002 7. pantā ir precizēta sīkāka informācija par procedūru, ko Komisija piemēro, izskatot un apstiprinot programmas, kuras izstrādājušas nozaru organizācijas un starpnozaru organizācijas. (3) Regulas (EK) Nr. 94/2002 8. pantā ir precizēta sīkāka informācija par procedūru, ko Komisija piemēro, izskatot un apstiprinot dalībvalstu iesniegtas programmas, ja piemēro Regulas (EK) Nr. 2826/2000 7. pantu. (4) Skaidrības un tiesiskās drošības labad iepriekš minētajās procedūrās ir jāparedz noteikums, ka Komisijai jāpieņem lēmums par to kuras programmas var pretendēt paredzamā budžeta ietvaros, kas minēts Regulas (EK) Nr. 94/2002 III pielikumā. (5) Tādēļ Regulas (EK) Nr. 94/2002 7. panta 3. punkts un 8. pants ir jākoriģē. (6) Šajā regulā paredzētie pasākumi ir saskaņā ar atzinumu, ko apvienotajā sanāksmē sniegušas pārvaldības komitejas lauksaimniecības produktu veicināšanas jautājumos, IR PIEŅĒMUSI ŠO REGULU. 1. pants Regulas (EK) Nr. 94/2002 7. panta 3. punktu aizstāj ar šādu punktu: "3. Pēc to programmu pārbaudes, kuras iekļautas Regulas (EK) Nr. 2826/2000 6. panta 3. punkta trešajā daļā minētajā galīgajā sarakstā, Komisija, vēlākais 2002. gada 14. augustā pirmoreiz, un vēlākais 15. novembrī nākamās reizēs, lemj, kuras programmas tā var līdzfinansēt šīs regulas III pielikumā minētā paredzamā budžeta ietvaros. Komisija paziņo savu lēmumu Regulas (EK) Nr. 2826/2000 13. pantā paredzētajām apvienotajām pārvaldības komitejām." 2. pants Regulas (EK) Nr. 94/2002 8. panta pēdējo teikumu aizstāj ar šādu tekstu: "Komisija, vēlākais 2002. gada 30. septembrī pirmoreiz, un vēlākais 15. decembrī nākamās reizēs, lemj, kuras programmas tā var līdzfinansēt šīs regulas III pielikumā minētā paredzamā budžeta ietvaros. Komisija paziņo savu lēmumu apvienotajām pārvaldības komitejām." 3. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2002. gada 2. jūlijā Komisijas vārdā — Komisijas loceklis Franz Fischler [1] OV L 328, 21.12.2000., 2. lpp. [2] OV L 17, 19.1.2002., 20. lpp. [3] OV L 67, 9.3.2002., 6. lpp. --------------------------------------------------
Oficiālais Vēstnesis L 181 , 04/07/2001 Lpp. 0011 - 0011



Padomes Regula (EK) Nr. 1339/2001 (2001. gada 28. jūnijs), ar ko uz dalībvalstīm, kuras nav pieņēmušas eiro kā vienotu valūtu, attiecina Regulu (EK) Nr. 1338/2001, ar kuru paredz pasākumus, kas vajadzīgi eiro aizsardzībai pret viltošanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 308. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā: (1) Pieņemot Regulu (EK) Nr. 1338/2001 [3], Padome noteica, ka tās 1. līdz 11. pants ir spēkā tajās dalībvalstīs, kuras ir pieņēmušas eiro kā vienotu valūtu. (2) Tomēr ir svarīgi, ka eiro ir tāds pats aizsardzības līmenis tajās dalībvalstīs, kuras nav to pieņēmušas, un tādēļ būtu jāveic vajadzīgie pasākumi, IR PIEŅĒMUSI ŠO REGULU. 1. pants Regulas (EK) Nr. 1338/2001 1. līdz 11. pantu attiecina arī uz tām dalībvalstīm, kuras nav pieņēmušas eiro kā vienotu valūtu. 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 2002. gada 1. janvāra. Tomēr to piemēro no tās publicēšanas dienas banknotēm un monētām, kas vēl nav izdotas, bet kuras ir paredzēts izdot. Šī regula uzliek saistības kopumā un ir tieši piemērojama visās dalībvalstīs. Luksemburgā, 2001. gada 28. jūnijā Padomes vārdā — priekšsēdētājs B. Rosengren [1] OV C 337 E, 28.11.2000., 264. lpp. [2] Atzinums sniegts 2001. gada 3. maijā (Oficiālajā Vēstnesī vēl nav publicēts). [3] OV L 181, 4.7.2001., 6. lpp. --------------------------------------------------
Official Journal L 139 , 02/06/1999 P. 0001 - 0002



Padomes Regula (EK, Euratom) Nr. 1149/1999 (1999. gada 25. maijs), ar kuru groza Regulu (EK, Euratom) Nr. 2728/94, ar ko izveido Garantiju fondu ārējai darbībai EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 308. pantu, ņemot vērā Eiropas Atomenerģijas kopienas dibināšanas līgumu, un jo īpaši tā 203. pantu, ņemot vērā Komisijas priekšlikumu[1], ņemot vērā Eiropas Parlamenta atzinumu[2], ņemot vērā Revīzijas palātas atzinumu[3], tā kā: (1) Garantiju fondu finansē iemaksas no Eiropas Kopienu pamatbudžeta, procenti no tās ieguldītajiem resursiem un summas, kas atgūtas no saistības neizpildījušiem parādniekiem, ja Fonds jau ir izmaksājis garantiju. (2) Garantiju fonda darbības pieredze rāda, ka 9 % attiecība starp Fonda resursiem un garantēto saistību pamatsummu, kas palielināta par nesamaksātajiem procentiem, būtu pietiekama. (3) Iemaksas Garantiju fondam 9 % apjomā no katras operācijas summas varētu uzskatīt par pietiekamām, lai sasniegtu paredzēto apjomu. (4) Garantiju fonds paredzēto apjomu ir sasniedzis 1997. gada 31. decembrī, un tādēļ nodrošinājuma likme būtu jāpārskata. (5) Ja Garantiju fonds pārsniedz paredzēto apjomu, pārpalikumu atmaksā Eiropas Kopienu pamatbudžetā. (6) Komisijai jāziņo Eiropas Parlamentam un Padomei par Fonda darbību un tā pārvaldību un jāņem vērā iespējamie jaunie riski, kas Garantiju fondu ietekmēs pēc Kopienas paplašināšanās. (7) Komisijas Regula (EK, Euratom) Nr. 2728/94[4] būtu atbilstīgi jāgroza. (8) Pamatlīgumi šīs regulas pieņemšanai paredz tikai tās pilnvaras, kas ir saskaņā ar EK Līguma 308. pantu un Euratom Līguma 203. pantu, IR PIEŅĒMUSI ŠO REGULU. 1. pants Regulu (EK, Euratom) Nr. 2728/94 groza šādi: 1. Regulas 3. panta otro daļu aizstāj ar šādu daļu: "Paredzētais apjoms ir 9 % no visu Kopienas saistību neatmaksātās pamatsummas, kas palielinātas par nesamaksātajiem procentiem." 2. Regulas 4. panta 1. punktu aizstāj ar šādu punktu: "Iemaksas, kas paredzētas 2. panta pirmajā ievilkumā, ir vienādas ar 9 % no operāciju kapitāla vērtības." 3. Regulas 5. panta pirmo daļu aizstāj ar šādu daļu: "Ja pēc tam, kad saistības nav izpildītas, garantiju aktivēšanas dēļ Fonda resursi ir mazāki par 75 % no paredzētā apjoma, jaunu operāciju nodrošinājuma likmi palielina līdz 10 %, kamēr vēlreiz sasniedz paredzēto apjomu." 4. Regulas 9. pantu aizstāj ar šādu pantu: "Komisija iesniedz Eiropas Parlamentam un Padomei pilnīgus ziņojumus par Fonda darbību gan laikā, kad ar kandidātvalstīm noslēdz pirmo līgumu par pievienošanos, gan pirms 2006. gada 31. decembra. Komisija vajadzības gadījumā iesniedz Padomei attiecīgus priekšlikumus Fonda parametru grozīšanai." 2. pants Šī regula stājas spēkā 2000. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 25. maijā Padomes vārdā priekšsēdētājs H. Eichel [1] OV C 32, 6.2.1999., 11. lpp. [2] OV C 379, 7.12.1998., 155. lpp. [3] Atzinums sniegts 1998. gada 30. oktobrī. [4] OV L 293, 12.11.1994., 1. lpp.
Oficiālais Vēstnesis L 223 , 11/08/1998 Lpp. 0004 - 0004



Komisijas Regula (EK) Nr. 1764/98 (1998. gada 10. augusts), ar kuru groza Regulu (EK) Nr. 1439/95, ar ko nosaka sīki izstrādātus noteikumus Padomes Regulas (EEK) Nr. 3013/89 piemērošanai attiecībā uz produktu importu un eksportu aitas gaļas un kazas gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Regulu (EEK) Nr. 3013/89 par aitas gaļas un kazas gaļas tirgus kopējo organizāciju [1], kurā jaunākie grozījumi izdarīti ar Regulu (EK) Nr. 1589/96 [2], un jo īpaši tās 9. panta 2. punktu un 12. panta 4. punktu, tā kā Austrālija un Jaunzēlande ir izraudzījusies jaunas izcelsmes dokumentu izsniedzējas aģentūras; tā kā būtu attiecīgi jāgroza I pielikums Komisijas Regulā (EK) Nr. 1439/95 [3], kurā jaunākie grozījumi izdarīti ar Regulu (EK) Nr. 2526/95 [4]; tā kā Austrālijas izraudzīto jauno izsniedzēju aģentūru pilnvaras ir spēkā no 1998. gada 1. jūlija un no šīs minētās dienas jāizskata spēkā esošie dokumenti, kurus izsniegusi minētā aģentūra; tā kā šajā nolikumā paredzētie pasākumi atbilst Aitu un kazu pārvaldības komitejas atzinumam, IR PIEŅĒMUSI ŠO REGULU. 1. pants Regulas (EK) Nr. 1439/95 I pielikumu groza šādi: a) iestādi Australian Meat and Livestock Corporation aizstāj ar Department of Primary Industries and Energy; b) iestādi New Zealand Meat Producers Board aizstāj ar New Zealand Meat Board. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šīs regulas 1.a pantu piemēro no 1998. gada 1. jūlija un 1.b pantu piemēro no 1998. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 10. augustā Komisijas vārdā — Komisijas loceklis Martin Bangemann [1] OV L 289, 7.10.1989., 1 lpp. [2] OV L 206, 16.8.1996., 25 lpp. [3] OV L 143, 27.6.1995., 7 lpp. [4] OV L 258, 28.10.1995., 48 lpp. --------------------------------------------------
Oficiālais Vēstnesis L 020 , 27/01/1998 Lpp. 0020 - 0021



Komisijas Regula (EK) Nr. 195/98 (1998. gada 26. janvāris), ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1068/97 [2], un jo īpaši tās 6. panta 3. un 4. punktu, tā kā, ievērojot Regulas (EEK) Nr. 2081/92 5. pantu, dalībvalstis ir nosūtījušas Komisijai pieteikumus, lai dažus nosaukumus reģistrētu kā ģeogrāfiskās izcelsmes norādes vai cilmes vietu nosaukumus; tā kā, ievērojot minētās regulas 6. panta 1. punktu, ir konstatēts, ka pieteikums atbilst visām minētās regulas prasībām, jo īpaši attiecībā uz to, ka pieteikumā ir iekļauta visa informācija, kas vajadzīga, ievērojot regulas 4. pantu; tā kā pēc šīs regulas pielikumā norādītā nosaukuma publicēšanas Eiropas Kopienu Oficiālajā Vēstnesī [3] Komisija saņēma iebildumu, ievērojot minētās regulas 7. pantu, bet atzina to par nepamatotu un tādēļ nepieņemamu; tā kā nosaukums tādēļ ir jāiekļauj "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi tas ir aizsargājams visā Kopienā kā cilmes vietas nosaukums; tā kā šīs regulas pielikums papildina pielikumu Komisijas Regulai (EK) Nr. 2400/96 [4], kurā jaunākie grozījumi izdarīti ar Regulu (EK) Nr. 2396/97 [5], IR PIEŅĒMUSI ŠO REGULU. 1. pants Nosaukumu šīs regulas pielikumā ar šo iekļauj Regulas (EK) Nr. 2400/96 pielikumā un, ievērojot Regulas (EEK) Nr. 2081/92 6. panta 3. punktu, ieraksta kā aizsargātu cilmes vietu nosaukumu (ACN) "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā". 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 26. janvārī Komisijas vārdā — Komisijas loceklis Franz Fischler [1] OV L 208, 24.7.1992., 1. lpp. [2] OV L 156, 13.6.1997., 10. lpp. [3] OV C 246, 24.8.1996., 12. lpp. [4] OV L 327, 18.12.1996., 11. lpp. [5] OV L 331, 3.12.1997., 3. lpp. -------------------------------------------------- PIELIKUMS EIROPAS KOPIENAS DIBINĀŠANAS LĪGUMA II PIELIKUMĀ UZSKAITĪTIE PRODUKTI, KAS PAREDZĒTI CILVĒKU UZTURAM Gaļas produkti: SPĀNIJA: - Jamón de Huelva (ACN) --------------------------------------------------